CELEX: 32014D0155
Language: sk
Date: 2014-03-19 00:00:00
Title: 2014/155/EÚ: Vykonávacie rozhodnutie Komisie z  19. marca 2014 , ktorým sa povoľuje umiestnenie oleja zo semien koriandra ako novej zložky potravín na trh podľa nariadenia Európskeho parlamentu a Rady (ES) č. 258/97 [oznámené pod číslom C(2014) 1689]

21.3.2014   
            
            
               SK
            
            
               Úradný vestník Európskej únie
            
            
               L 85/13
            
         
      VYKONÁVACIE ROZHODNUTIE KOMISIE
   
   z 19. marca 2014,
   ktorým sa povoľuje umiestnenie oleja zo semien koriandra ako novej zložky potravín na trh podľa nariadenia Európskeho parlamentu a Rady (ES) č. 258/97
   [oznámené pod číslom C(2014) 1689]
   (Iba anglické znenie je autentické)
   (2014/155/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), a najmä na jeho článok 7,
   keďže:
   
               (1)
            
            
               Dňa 21. júla 2011 požiadala spoločnosť Nestec Ltd. príslušné orgány Írska o umiestnenie oleja zo semien koriandra ako novej zložky potravín na trh.
            
         
               (2)
            
            
               Príslušný orgán Írska pre posudzovanie potravín vydal 19. októbra 2011 prvotnú hodnotiacu správu. V tejto správe írsky orgán pre bezpečnosť potravín uviedol, že v súvislosti s konzumáciou výživových doplnkov, ktoré obsahujú olej zo semien koriandra, s navrhnutými úrovňami použitia 600 mg/deň nemá žiadne obavy o bezpečnosť, a preto sa domnieva, že táto nová zložka spĺňa kritériá pre nové potraviny stanovené v článku 3 ods. 1 nariadenia (ES) č. 258/97.
            
         
               (3)
            
            
               Komisia zaslala prvotnú hodnotiacu správu 8. novembra 2011 ostatným členským štátom.
            
         
               (4)
            
            
               V lehote 60 dní predpísanej v článku 6 ods. 4 prvom pododseku nariadenia (ES) č. 258/97 boli vznesené odôvodnené námietky.
            
         
               (5)
            
            
               Komisia sa 14. februára 2013 obrátila na Európsky úrad pre bezpečnosť potravín (EFSA) s požiadavkou vykonania dodatočného posúdenia oleja zo semien koriandra ako novej zložky potravín v súlade s nariadením (ES) č. 258/97.
            
         
               (6)
            
            
               EFSA prijal 10. októbra 2013 vedecké stanovisko k bezpečnosti oleja zo semien koriandra ako novej zložky potravín (2), v ktorom dospel k záveru, že je bezpečný v navrhovaných spôsoboch použitia a v navrhovaných množstvách.
            
         
               (7)
            
            
               Stanovisko poskytuje dostatočné dôvody na to, aby bolo možné konštatovať, že olej zo semien koriandra v navrhovaných spôsoboch použitiach a v navrhovaných množstvách spĺňa kritériá stanovené v článku 3 ods. 1 nariadenia (ES) č. 258/97.
            
         
               (8)
            
            
               Smernicou Európskeho parlamentu a Rady 2002/46/ES (3) sa stanovujú požiadavky na výživové doplnky. Používanie oleja zo semien koriandra by sa malo povoliť bez toho, aby boli dotknuté požiadavky tohto právneho predpisu.
            
         
               (9)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Olej zo semien koriandra uvedený v prílohe sa môže umiestniť na trh v Únii ako nová zložka potravín na použitie vo výživových doplnkoch v maximálnej dennej dávke 600 mg bez toho, aby boli dotknuté špecifické ustanovenia smernice 2002/46/ES.
   Článok 2
   Názov oleja zo semien koriandra, ktorý sa týmto rozhodnutím povoľuje, musí byť uvedený na označení potraviny, ktorá ho obsahuje, ako „olej zo semien koriandra“.
   Článok 3
   Toto rozhodnutie je určené spoločnosti Nestec Ltd, Avenue Nestlé 55, 1800 Vevey, Švajčiarsko.
   
      V Bruseli 19. marca 2014
      
         
            Za Komisiu
         
         Tonio BORG
         
         
            člen Komisie
         
      
   
   
      (1)  Ú. v. ES L 43, 14.2.1997, s. 1.
   
      (2)  Vestník EFSA (EFSA Journal) (2013); 11(10):3422.
   
      (3)  Smernica Európskeho parlamentu a Rady 2002/46/ES z 10. Júna 2002 o aproximácii právnych predpisov členských štátov týkajúcich sa potravinových doplnkov (Ú. v. ES L 183, 12.7.2002, s. 51).
   
      PRÍLOHA
      
         ŠPECIFIKÁCIA OLEJA ZO SEMIEN KORIANDRA
      
      
         Definícia:
      
      Olej zo semien koriandra je olej obsahujúci glyceridy mastných kyselín, ktorý sa vyrába zo semien koriandra siateho (Coriandrum sativum).
      
         Zloženie mastných kyselín:
      
      
                  Kyselina palmitová (C16:0)
               
               
                  2 – 5 %
               
            
                  Kyselina stearová (C18:0)
               
               
                  < 1,5 %
               
            
                  Kyselina petroselinová (cis-C18:1(n-12))
               
               
                  60 – 75 %
               
            
                  Kyselina olejová (cis-C18:1 (n-9))
               
               
                  8 – 15 %
               
            
                  Kyselina linolová (C18:2)
               
               
                  12 – 19 %
               
            
                  Kyselina α-linolénová (C18:3)
               
               
                  < 1,0 %
               
            
                  Transmastné kyseliny
               
               
                  maximálne 1 %
               
            
         Opis: Svetložltá farba, nevýrazná chuť.
      
         Identifikácia:
      
      
                  Číslo CAS
               
               
                  8008-52-4
               
            
         Čistota:
      
      
                  Index lomu (20 °C)
               
               
                  1,466 – 1,474
               
            
                  Číslo kyslosti
               
               
                  maximálne 0,6 mg KOH/g
               
            
                  Peroxidové číslo
               
               
                  maximálne 5 meq/kg
               
            
                  Jódové číslo
               
               
                  88 – 102 jednotiek
               
            
                  Číslo zmydelnenia
               
               
                  186 – 198 mg KOH/g
               
            
                  Nezmydelniteľný podiel
               
               
                  maximálne 15 g/kg